ระเฑียร ศรีมงคล ซีอีโอยอดเยี่ยมประจำปี 2562
เคทีซีรับมอบ 2 รางวัลเกียรติคุณบนเวที SET Awards 2019 &ldquo;Best CEO Awards และ &ldquo;Outstanding Company Performance Awards&rdquo;
26 พ.ย. 2562

เคทีซีรับมอบ 2 รางวัลเกียรติคุณบนเวที SET Awards 2019 “Best CEO Awards และ “Outstanding Company Performance Awards”
นายระเฑียร ศรีมงคล ประธานเจ้าหน้าที่บริหาร “เคทีซี” หรือ บริษัท บัตรกรุงไทย จำกัด (มหาชน) ขึ้นเวทีรับมอบ 2 รางวัลเกียรติคุณในงาน “SET Awards 2019” ได้แก่ รางวัลผู้บริหารสูงสุดยอดเยี่ยม (Best CEO Awards) และรางวัลบริษัทจดทะเบียนที่มีผลการดำเนินงานดีเด่น (Outstanding Company Performance Awards)
รวมทั้งรับมอบโล่เกียรติคุณในฐานะที่เคทีซีได้รับคัดเลือกให้อยู่ในรายชื่อ Thailand Sustainability Investment (THSI) ประจำปี 2562จากนายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย และนายสันติ วิริยะรังสฤษฎ์ ประธานบรรณาธิการ วารสารการเงินธนาคาร โดยรางวัลดังกล่าวได้สะท้อนให้เห็นถึงวิสัยทัศน์และศักยภาพที่โดดเด่นของผู้นำในการนำพาองค์กรสู่ความสำเร็จ รวมทั้งผลการดำเนินงานทางธุรกิจของเคทีซีที่เติบโตก้าวหน้าต่อเนื่อง อีกทั้งให้ความสำคัญกับการมีส่วนร่วมพัฒนาสังคมไทยให้เติบโตอย่างยั่งยืน